

**องค์การบริหารส่วนตำบลห้วยโจด**

**ประชาสัมพันธ์การรับลงทะเบียนรับเบี้ยยังชีพผู้สูงอายุ (รายใหม่) ประจำปีงบประมาณ พ.ศ.2561**

 **ขอเชิญผู้สูงอายุที่อยู่ในเขตพื้นที่องค์การบริหารส่วนตำบลห้วยโจด อำเภอกระนวน จังหวัดขอนแก่น อายุ 59 ปีขึ้นไป โดยเกิดก่อน 1 ตุลาคม 2500 หรือผู้ที่มีอายุครบ 60 ปี บริบูรณ์แล้ว และมีภูมิลำเนาในเขตพื้นที่ตำบลห้วยโจด แต่ยังไม่ได้ลงทะเบียน หรือย้ายทะเบียนบ้านมาใหม่ ซึ่งไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ลงทะเบียนได้ตั้งแต่วันที่ 1 - 30 พฤศจิกายน 2559 ในวันและเวลาราชการ ณ สำนักปลัด อบต.ห้วยโจด อำเภอกระนวน จังหวัดขอนแก่น โดยเตรียมเอกสารหลักฐาน ดังนี้**

1. **บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา**
2. **ทะเบียนบ้าน (ที่เป็นปัจจุบัน) พร้อมสำเนา**
3. **สมุดบัญชีเงินฝากธนาคารพร้อมสำเนา (กรณีโอนเงินเข้าบัญชีผ่านธนาคาร)**
4. **หนังสือมอบอำนาจพร้อมบัตรประจำตัวประชาชนของผู้มอบอำนาจและผู้รับมอบอำนาจ (กรณีมอบอำนาจ)**

**(สอบถามรายละเอียดเพิ่มเติมได้ที่ สำนักปลัด อบต.ห้วยโจด อำเภอกระนวน จังหวัดขอนแก่น โทร.0-4321-0748/095-6631921)**